wickkiey/tamil-wikipedia-chunked huggingface dataset:
# ஜெகசீவன்ராம்

## வகித்த பதவிகள்

இந்திய நடுவண் அரசில் பல துறைகளில் தொடர்ந்து முப்பது ஆண்டுகள் கேபினட் அமைச்சராக பணிபுரிந்தவர் என்ற பெருமை பெற்றவர். பீகார் மாநிலத்தில் உள்ள சசாராம் நாடாளுமன்ற தொகுதியில் 1952 முதல் 1984-ம் ஆண்டு வரை எட்டு முறை தொடர்ந்து வெற்றி பெற்றவர்.  
1. தொழிலாளர் துறை அமைச்சர் 1946-1952. 1946 இல் சவகர்லால் நேரு தலைமையில் அமைந்த நடுவண் அமைச்சரவையிலும், விடுதலைக்குப் பின் அமைந்த அமைச்சரவையிலும் அமைச்சர் ஆனார். 1947 ஆம் ஆண்டில் செனிவாவில் நிகழ்ந்த பன்னாட்டுத் தொழிலாளர் மாநாட்டில் இந்தியாவின் சார்பில் கலந்து கொண்டார்.
1. தொலை தொடர்புத் துறை அமைச்சர் 1952-1956. 1952 வரை தொழிலாளர் நலத்துறை, செய்தித் தொடர்பு, போக்குவரத்துத் துறை ஆகியவற்றில் அமைச்சராகப் பணி புரிந்தார். தொலைவில் இருக்கும் சிறு சிறு கிராமங்களுக்கும் அஞ்சல் வசதிகள் கிடைக்க நடவடிக்கை எடுத்தார்.
1. போக்குவரத்து மற்றும் புகைவண்டித் துறை அமைச்சர் 1956-1962
1. போக்குவரத்து மற்றும் தொலைத் தொடர்புத் துறை அமைச்சர் 1962-1963. 1963 இல் காமராசர் திட்டத்தின் கீழ் அமைச்சர் பதவியைத் துறந்தார். காங்கிரசின் கட்சிப் பணியை முழுமையாக செய்தார்.
1. தொழிலாளர் துறை மற்றும் வேலை வாய்ப்புத் துறை அமைச்சர் 1966-1967
1. உணவு மற்றும் வேளாண்மைத் துறை அமைச்சர் 1967-1970. 1967-70 காலத்தில் இந்தியாவில் உணவுப் பஞ்சம் நிலவியது. அப்போது பாபு சகசீவன் ராம் வேளாண் அமைச்சராக இருந்தபடியால் பசுமைப் புரட்சிக்கு வழி வகுத்தார்.உணவுப் பொருள்களின் உற்பத்தியில் இந்தியாவை தன்னிறைவு பெற்ற நாடாக விளங்கச் செய்தார்.
1. பாதுகாப்புத்துறை அமைச்சர் 1970-1974, 1977-1979. 1970-74 கால கட்டத்தில் இந்தியப் பாதுகாப்புத் துறை அமைச்சராக இருந்த போது பாக்கிசுத்தானிலிருந்து பிரிந்து வங்கத் தேயம் உருவானது.அந்தப் போரில் இந்தியாவின் பங்களிப்பு குறிப்பிடத்தக்க ஒன்றாகக் கருதப் படுகிறது.
1. வேளாண்மை மற்றும் நீர்வளத் துறை அமைச்சர் 1974-1977. 1975 ஆம் ஆண்டில் நெருக்கடி நிலை தலைமையமைச்சர் இந்திரா காந்தியால் கொண்டு வரப்பட்டது. அப்பொழுது இந்திரா காந்தியை ஆதரித்தப் போதிலும் 1977 இல் காங்கிரசிலிருந்து விலகினார். பிறகு சனதாக் கட்சியில் இணைந்தார்.
1. இந்தியா நடுவண் அரசில் 23 மார்ச்சு 1977 - 22 ஆகஸ்டு 1979 முடிய மொரார்சி தேசாய் அமைச்சரவையில் துணைபிரதமராக இருந்தார். பின்னர் சனதா கட்சியில் கருத்து வேறுபாடுகள் நிலவியதால் அதிலிருந்து விலகி காங்கிரசு (ஜே) என்று புதிய கட்சியைத் தொடங்கினார்.
1. அகில இந்தியத் தலைவர், பாரத சாரணர் படை 1976 - 1983.
# ஜெகசீவன்ராம்

## நினைவுச் சின்னங்கள்

- பாபு ஜெகசீவன்ராம் தேசிய நிறுவனம் என்பது நடுவண் சமூக நீதி அமைச்சரவையின் கீழ் 2008 மார்ச்சு முதல் இயங்கி வருகிறது.
- மைசூர் பல்கலைக் கழகத்தில் ஜெகஜீவன்ராம் கல்வி ஆராய்ச்சி மையம் 2010 சூனில் தொடங்கப்பட்டது.
- திருவல்லிக்கேணியில் உள்ள பெல்ஸ் ரோட்டுக்கு ஜெகஜீவன்ராம் சாலை என்ற பெயர் சூட்டப்பட்டது.
# ஜெகசீவன்ராம்

## சொந்த வாழ்க்கை

ஆகஸ்டு, 1933-இல் மனைவி இறந்த பின், சூன் 1935-இல் இந்திராணி என்பவரை மணந்தார். சுரேஷ் குமார் என்ற மகனும், மீரா குமார் (இந்திய நாடாளுமன்ற சபாநாயகர் 2009-2014) என்ற மகளும் பிறந்தனர்.
# கோட்டை கஸ்தூரி அரங்கநாத பெருமாள் கோயில்

**ஈரோடு கோட்டை கஸ்தூரி அரங்கநாதன் திருக்கோயில்** ஈரோட்டில் உள்ள வைணவத் திருத்தலம். கொங்கு நாட்டில் சோழர்களால் அமைக்கப்பட்ட முதல் திருக்கோயில் என்ற சரித்திரப் பெருமை கொண்ட திருக்கோயில்.
# கோட்டை கஸ்தூரி அரங்கநாத பெருமாள் கோயில்

## அமைவிடம்

கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°20'32.4"N, 77°43'26.7"E (அதாவது, 11.342337°N, 77.724078°E) ஆகும்.
# கோட்டை கஸ்தூரி அரங்கநாத பெருமாள் கோயில்

## தலவரலாறு

துர்வாச முனிவர் தாம் திருமாலைக் கோபத்தில் அவமதித்த பிழைக்காக வருந்தி கடுந்தவமிருந்து மீண்ட பொழுது ’ஓம் நமோ நாராயணா’ என்ற மந்திரத்தின் வடிவில் அமைத்த திருக்கோயில்.
# கோட்டை கஸ்தூரி அரங்கநாத பெருமாள் கோயில்

## ஸ்ரீ மகாலட்சுமி

பிருகு மகரிஷியின் பெண்ணான திருமகள் இத்திருத்தலத்தில் தலவிருட்சமாக வில்வமர வடிவில் உள்ளார்.
# கோட்டை கஸ்தூரி அரங்கநாத பெருமாள் கோயில்

## ஆஞ்சநேயர்

இத்திருத்தல ஆஞ்சநேயர் அளவற்ற சக்தி வாய்ந்தவராகக் குறிப்பிடப்படுகின்றார்.
# கோட்டை கஸ்தூரி அரங்கநாத பெருமாள் கோயில்

## கல்வெட்டுகள்

- இத்தலப்பெருமானுக்கு சேவை செய்யும் பெரியோர்களை ’ஸ்ரீவைஷ்ணவ கண்காணி செய்வார்’ என்று கல்வெட்டுகள் குறிப்பிடுகின்றன.
- திருவேங்கடமுடையான் சந்நிதியின் நுழைவாயில் அமைத்தவர் தாயஞ்சாத்தன் எனும் செய்தி கி.பி.1265 ஆம் ஆண்டின் கல்வெட்டு மூலம் தெரியவருகின்றது. (மதுரை வீரபாண்டியன் காலம்)
- கல்வெட்டுகளில் ஈரோடு மூவேந்தர் சதுர்வேதிமங்கலம் என்றும் கஸ்தூரி ரங்கபுரம் என்றும் முன்பு வழங்கப்பட்டது தெரியவருகின்றது.
# இரஞ்சித் சின்கா

**இரஞ்சித் சின்கா** (பிறப்பு 27 மார்ச்சு 1953) இந்தியக் காவல் பணியின் 1974ஆம் ஆண்டுத் தொகுதியைச் சேர்ந்த அதிகாரி ஆவார். தற்போது நடுவண் புலனாய்வுச் செயலகத்தின் இயக்குநர் பொறுப்பில் உள்ளார். இந்திய - திபெத் எல்லைக் காவல்படை (ITBP) மற்றும் இரயில்வே பாதுகாப்புப் படைகளில் தலைமை காவல் இயக்குநராக பணி புரிந்துள்ளார். திசம்பர் 2012இல் அடுத்த இரண்டாண்டுகளுக்கு நடுவண் புலனாய்வுச் செயலகத்தின் இயக்குநராக பொறுப்பு வழங்கப்பட்டுள்ளது. நடுவண் புலனாய்வுச் செயலகத்தின் பட்னா, தில்லி பிரிவுகளில் மூத்த நிலைப் பதவிகளில் பணியாற்றி உள்ளார்.  
மத்திய சேமக் காவல் படையில் சிறீநகரில் தலைமை ஆய்வாளர் (இயக்கம்) ஆகவும் தில்லியில் தலைமை ஆய்வாளர் (பணியாளர்) ஆகவும் பணியாற்றி உள்ளார். தேசிய மற்றும் பன்னாட்டளவில் பல தூண்டுதல் மிக்க, முதன்மையான புலனாய்வுகளில் ஈடுபட்டுள்ளார். நடுவண் விழிப்புணர்வு ஆணையம் சட்டம் 2003இல் விவரிக்கப்பட்டுள்ள நெறிமுறைகளின்படி நடுவண் புலனாய்வு செயலக இயக்குநராகத் தேர்ந்தெடுக்கப்பட்டுள்ளார்.  
தமது பணியின் நிமித்தம் பல்வேறு ஊழல் எதிர்ப்பு அமைப்புகள், வருமானவரித் துறை, நடுவண் விழிப்புணர்வு ஆணையம் போன்ற அமைப்புக்களுடன் ஒருங்கிணைந்து செயல்பட வேண்டியுள்ளது. இவர் நியமிக்கப்பட்டபோது இவரது தேர்வை பாரதிய ஜனதா கட்சி எதிர்த்தது.  
இரஞ்சித் பள்ளி மற்றும் கல்லூரிக் கல்வியை பட்னாவில் பெற்றார். இவரது தந்தை என்.எஸ். சின்கா பிகார் மாநில அரசில் விற்பனைவரி ஆணையராக பணியாற்றியவர். தாய் மாதுரி சின்கா பட்னாவில் இராசேந்தர் நகரில் வாழ்ந்து வருகிறார்.
# பாபுராயன்பேட்டை விஜயவரதராஜ பெருமாள் கோயில்

**ஸ்ரீ விஜயவரதராஜ பெருமாள் திருக்கோயில்** செங்கல்பட்டு மாவட்டம், மதுராந்தகம் வட்டத்தில் அச்சரப்பாக்கத்திற்கு அருகில் அமைந்துள்ள பாபுராயன்பேட்டை எனும் கிராமத்தில் உள்ள பழைமையான வைணவத் திருக்கோயில்.
# பாபுராயன்பேட்டை விஜயவரதராஜ பெருமாள் கோயில்

## அமைவிடம்

கடல் மட்டத்திலிருந்து சுமார் 75 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°23'15.2"N, 79°44'01.7"E (அதாவது, 12.387550°N, 79.733800°E) ஆகும்.
# பாபுராயன்பேட்டை விஜயவரதராஜ பெருமாள் கோயில்

## தலவரலாறு

கிருஷ்ணா பண்டிதர் எனும் பக்தர் காஞ்சி வரதராஜபெருமாளின் சீரிய பக்தர். இவர் திவானாக இருந்து வந்தார். இவரது மகனான பாபுராயன் தந்தையைப் போன்றே பெருமாளிடம் பக்தியுடன் திகழ்ந்தார். காஞ்சி வரதராஜ பெருமாள் பிரம்மோற்சவத்தின் போது ஒவ்வொரு நாளின் தரிசனம் காண்பதைத் தவறாத பழக்கமாகக் கொண்டிருத்த இவர் ஒரு நாள் வீட்டில் வழிபாடு முடிந்து வர தாமதமாகவே பெருமாளைத் தரிசனம் செய்ய இயலாமல் போக வருந்தி உண்ணாமல் நீரருந்தாமல் உபவாசம் இருந்தார்.  
மூன்றாம் நாள் பாபுராயனின் கனவில் வந்த வரதராஜ பெருமாள் தெற்கில் தமக்கு ஒரு திருக்கோயில் அமைக்கும் திருப்பணியைத் தந்து, அங்கிருந்து தினமும் தரிசனம் தருவதாக உறுதி கூறினார். மறுநாள் மீண்டும் கனவில் நாளை இங்கு வரும் கருடனைத் தொடர்ந்து பின் செல்ல கோயில் கட்டும் இடத்தைக் காணலாம் எனக் கூற அதன்படி அடையாளம் காணப்பட்டு விஜயநகர பேரரசின் நாயக்க மன்னர்களால் கட்டப்பட்ட திருத்தலமே பாபுராயன்பேட்டை ஸ்ரீ விஜயவரதராஜ பெருமாள் திருக்கோயில்.
# பாபுராயன்பேட்டை விஜயவரதராஜ பெருமாள் கோயில்

## தலவரலாறு

### ஆஞ்சநேயர்

பாபுராயன், காடாக இருந்த இடத்தை மாற்றியமைத்த போது அங்கே புற்று ஒன்றில் பசு தானாகவே பால் சொரிவது கண்டு அந்த இடத்தை சுத்தம் செய்து நிலத்தை அகழ அங்கே இரு ஆஞ்சநேயர் சிலைகள் வெளிப்பட்டன.
# பாபுராயன்பேட்டை விஜயவரதராஜ பெருமாள் கோயில்

## காஞ்சி வரதராஜ பெருமாள்

காஞ்சி வரதராஜபெருமாள் ஆண்டுக்கொருமுறை இங்கு எழுந்தருள்வது வழக்கம்.
# பாபுராயன்பேட்டை விஜயவரதராஜ பெருமாள் கோயில்

## சிதிலமடைதல்

ஐந்து கோபுரங்களும் ஐந்து பிரகாரங்களும் கொண்டு சிறப்புற்றிருந்த கோயில் கவனிப்பின்மையால் காலப்போக்கில் சிதிலமடைந்தது.
2013 ஆம் ஆண்டு புனர்நிர்மாணப் பணிக்குழு பக்தர்களாலும் கிராமத்தாராலும் துவக்கப்பட்டது. A case was filed in the Madras High Court vide W.P. 9692 OF 2020- by Advocate B.Jagannath, and the Learned Division Bench of the Hon'ble Madras High Court was pleased to Order the Construction and Kumbabishekam of the temple within 12 weeks. There was no response - hence contempt is pending at the High Court.
# பன்னாட்டு வானொலி கண்காட்சி பெர்லின்

**ஐஎஃப்ஏ** (*IFA*) என்று பரவலாக வழங்கப்படும் **பன்னாட்டு வானொலி கண்காட்சி பெர்லின்** (*Internationale Funkausstellung Berlin*) செருமனியில் பெர்லின் நகரில் நடைபெறும் மிகத் தொன்மையான தொழிற் கண்காட்சிகளில் ஒன்றாகும். 1924க்கும் 1939க்கும் இடையே இது ஆண்டுக்கொருமுறை நடைபெற்று வந்தது; 1950இலிருந்து 2005ஆம் ஆண்டுவரை இது இரண்டாண்டுகளுக்கு ஒருமுறை நடைபெற்று வந்துள்ளது. தற்போது இது மீண்டும் ஆண்டுக்கொருமுறை செப்டம்பரில் நடைபெறுகிறது. நுகர்வு இலத்திரனியல் மற்றும் வீட்டுப் பொருட்களுக்கான உலகின் முன்னணி வணிக கண்காட்சிகளில் இதுவும் ஒன்றாக விளங்குகிறது. இந்தக் கண்காட்சியில் புதிய நகர்பேசிக் கருவிகளும் பிற தனிப்பயன்பாட்டு கருவிகளும் அறிமுகப்படுத்தப்படுவது வழக்கமாயுள்ளது.  
பொதுமக்களுக்கு தங்களுடைய அதிநவீன கருவிகளையும் மேம்படுத்தல்களையும் காட்சிப்படுத்த தயாரிப்பாளர்களுக்கு இது வாய்ப்பு வழங்குகிறது. அனைத்து செருமானிய ஊடகங்களிலும் நாளாந்தர நடப்புக்கள் வெளியாவதால் தகவல் மிகப் பரவலாக பரப்பப்படுகிறது. மேலும் பன்னாட்டளவிலும் ஊடகங்களில் இங்கு நடைபெறும் நிகழ்ச்சிகள் முன்னணி ஈர்ப்பைப் பெறுகின்றன. இக்கண்காட்சியின் வரலாற்றில் உலகளவிலான பல புத்தாக்கங்கள் இங்குதான் முதன்முதலாக அரங்கேறி உள்ளன.
# கனகதாசர்

**கனகதாசர்** பொ.ஊ. 15ஆம் நூற்றாண்டைச் (1509–1609) சேர்ந்த வைணவ பக்தர் மற்றும் இசைக் கலையில் சாதனை படைத்தவர். கர்நாடக இசைக் கலையில் சாதனை படைத்தவர்களுள் குறிப்பிடத்தக்கவர். கன்னட பக்தி இலக்கியத்தில் பெரிய மாற்றங்களை உருவாக்கியவர். உடுப்பி கிருஷ்ணர் கோயில் கிருஷ்ணர் மேற்கு நோக்கி காட்சி தர இவர் காரணம் என்பதாக வரலாறு.  
கனகதாசர் 240 கர்நாடக இசைப் பாடல்கள் இயற்றியுள்ளார். இவரது பாடல்கள் பல மொழிகளில் வெளியிடப்பட்டுள்ளன. கிட்டத்தட்ட 100 பாடல்கள் கன்னடத்திலும், 60 பாடல்கள் ஆங்கிலத்திலும் பிரபலமான புத்தகங்களில் வெளியாகியுள்ளன.
# கனகதாசர்

## வாழ்க்கைக் குறிப்பு

பதினாறாம் நூற்றாண்டில் கர்நாடக மாநிலத்தின் தார்வாட் மாவட்டத்தில் உள்ள பாடா என்னும் கிராமத்தில் பிறந்தவர். அவரது தந்தை படைத் தளபதியாகப் பணியாற்றியவர். குழந்தைச் செல்வம் வேண்டி வெங்கடேசப் பெருமானுக்கு சிறந்த வழிபாடுகள் செய்தவர். அதன் பயனாகப் பிறந்த குழந்தைக்கு திம்மப்பா என்று பெயர் வைத்தார். திம்மப்பா சிறந்த தளபதி ஆனார். ஒரு சமயம் திம்மப்பா போரில் கடுமையாகத் தாக்கப்பட்டு நினைவு இழந்தபோது கிடைத்த வெங்கடேசப் பெருமாளின் தரிசனத்தால் பக்தி மார்க்கத்தைத் தேர்ந்தெடுத்தார். தன் செல்வம், போர் வாழ்க்கை அனைத்தையும் ஒதுக்கினார். இறைப் பணியிலேயே தன்னை முழுமையாக ஈடுபடுத்திக் கொண்டார். தனக்குக் கிடைத்த பொருளைக் கொண்டு சொந்த ஊரான பாடாவுக்கு அருகில் கேசவனுக்கு ஒரு கோயில் கட்டினார். இந்தக் காலகட்டத்தில் தான் திம்மப்பாவின் பெயர் கனகப்பாவாக மாறியது.
# கனகதாசர்

## பக்தி வெளிப்பாடு

தாசகூடம் என்னும் அமைப்பு கன்னட பக்தி இலக்கியத்தைப் பொறுத்த வரை மிகச் சிறப்பான இடம் வகிக்கிறது. அதில் வியாசராயனின் சீடனாக கனகப்பா தன்னை ஈடுபடுத்திக் கொண்டார். தாசகூடம் அமைப்பு அவரை கனகதாசராக்கியது. தனது மாணவர்களில் மிகச் சிறந்தவர் கனகதாசரே என வியாசராயனே குறிப்பிட்டு உள்ளார். ஒரு மனிதனின் உயர்வுக்குச் சாதியும், அவனது மத நம்பிக்கைகளும் காரணமாக முடியாது என்பது அவருடைய கொள்கையாகும். இதை அடிப்படையாகக் கொண்டுதான் அவர் பாடல்கள் அமைந்தன.
# கனகதாசர்

## படைப்புகள்

மோகன தரங்கிணி, நள சரித்ரே, ராமதான்ய சரித்ரே ஆகியவை அவருடைய படைப்புகளில் சிலவாகும்.  
- **மோகனதரங்கிணி**
:இந்த நூல் பாணாசுரனின் மகள் உஷா மற்றும் கிருஷ்ணரின் பேரனும், பிரத்யும்னாவின் மகன் அனிருத்தன் ஆகிய இருவருக்கும் இடையே உள்ள காதலை வெளிப்படுத்துவது ஆகும். கேசவனின் பக்தனான பாணாசுரனிடம் சிவ பக்தனான பிரத்யுமனா அமைதி உடன்படிக்கை செய்து கொண்டு இளம் காதலர்களை சேர்த்து வைக்க வேண்டும் என்று சொல்வதாக ஒரு காட்சி உள்ளது. இங்கு சைவம் வைணவத்துடன் சேரும் நிலையில் அமைந்த கனகதாசரின் மனப்போக்கைப் பார்க்க முடிகிறது. மோகன தரங்கிணி பலராலும் போற்றப்படுவதற்கு இது ஒரு காரணமாகும்.  
- **ராமதான்ய சரித்ரே**
:இது நாட்டுப்புறக் கதை அமைப்பில் ஆனது. ஏறத்தாழ ஐம்பத்தி எட்டு பாடல்களைக் கொண்டது. ராமபிரான் நீதிபதியாக அரச சபையில் இருக்கும்போது கேழ்வரகுக்கும், அரிசிக்கும் இடையே சண்டை யார் உயர்வானவர்கள் என்று. வழக்கை நடத்தும் ராமன் இரு தானியங்களையும் தனித்தனியாக ஒரு குறிப்பிட்ட கெடு வரை அடைத்து வைக்கச் சொல்கிறான். கெடு முடிந்ததும் அவை எடுத்து வரப்படுகின்றன. பல நாட்களுக்குப் பிறகும் ராகி தன் சக்தியை இழக்காமல் அப்படியே இருக்கிறது. அரிசி தன் சக்தி முழுவதையும் இழந்திருந்தது. ராமன் கேழ்வரகின் தன்மையைப் புரிய வைத்ததாக கதை. கேழ்வரகை ஏழைகளின் வடிவாகவும், அரிசியைப் பணம் உடையவர்களின் வடிவாகவும் உள்ளுறையாகக் காட்டி உள்ளார்.
- கனக-புரந்தரா (1988) எனும் ஆங்கில ஆவணத் திரைப்படம் இவரது வரலாற்றையும், புரந்தரதாசரது வரலாற்றையும் கூறும் திரைப்படம்.
# பகவதி சரண் வர்மா

**பகவதி சரண் வர்மா** என்பவர் இந்தி மொழிக் கவிஞர் ஆவார். இவர் பல புதினங்களை எழுதியுள்ளார். அவற்றுள் சித்ரலேகா என்ற புதினம் குறிப்பிடத்தக்கது. இதைத் தழுவி, 1941, 1964-ஆம் ஆண்டுகளில் இரண்டு இந்தித் திரைப்படங்கள் வெளியாகி வெற்றியடைந்தன.  
1961-ஆம் ஆண்டில் இந்தி மொழிக்கான சாகித்திய அகாதமி விருது பெற்றார். இது பூலே பிஸ்ரே சித்ரா என்ற நூலுக்காக வழங்கப்பட்டது. 1971-ஆம் ஆண்டில் இவருக்கு பத்ம பூசண் விருது வழங்கப்பட்டது.  
1978-ஆம் ஆண்டில் இந்திய நாடாளுமன்றத்தின் மாநிலங்களவையில் உறுப்பினராக நியமிக்கப்பட்டார்.
# பகவதி சரண் வர்மா

## எழுதியவை

### புதினங்கள்

- பதன்
- சித்ரலேகா
- தீன் வர்ஷ்
- டேடே மேடே ராஸ்தே
- அப்னே கிலௌனே
- பூலே பிஸ்ரே சித்ர
# ஏ. பாலசுப்பிரமணியம்

ஏ.பி. என்று தமிழகத் தொழிலாளர்களால் அழைக்கப்பட்ட **ஏ.பாலசுப்ரமணியம்**, மார்க்சிஸ்ட் கம்யூனிஸ்ட் கட்சியின் தமிழ் மாநிலச் செயலாளராகவும், அக் கட்சியின் அரசியல் தலைமைக்குழு உறுப்பினராகவும் பணியாற்றியவர்.
# ஏ. பாலசுப்பிரமணியம்

## வாழ்க்கைக் குறிப்பு

அவருடைய தந்தை (இராமாயணத்தின் மீதான விமர்சனங்கள் - Critic on Ramayana ) என்ற புத்தகத்தை எழுதிய அமிர்தலிங்கம் . வசதிமிக்க குடும்பத்தில் பிறந்த அவர், தனது வழக்கறிஞர் தொழிலை விட்டுவிட்டு இடதுசாரி அரசியல் போராட்டத்திற்குத் தன்னுடைய வாழ்க்கையை அர்ப்பணித்துக் கொண்டார்.திண்டுக்கல் தோல்பதனிடும் தொழிலாளர்களை அணிதிரட்டி அவர் பல்வேறு போராட்டங்கள் நடத்தியுள்ளார். மார்க்சியத்தின் ஒளியில் பல்வேறு நூல்களை எழுதியவர். தொழிலாளர்களை எழுச்சிகொள்ள செய்யும் பேச்சாளர். மதுரைச் சதிவழக்கு உள்ளிட்ட வழக்குகளில் சிக்கவைக்கப்பட்டார் . 1962 இந்திய சீனப் போரின் போது சிறையில் அடைக்கப்பட்டார் . இவரது வாழ்க்கை வரலாறு *ஏ. பாலசுப்ரமணியம் வாழ்வும் வழியும்* என்கிற தலைப்பில் என் .ராமகிருஷ்ணனால் எழுதப்பட்டுள்ளது .
# சுல்தான் அப்துல் அசீஸ் சா வானூர்தி நிலையம்

**சுல்தான் அப்துல் அசீஸ் சா வானூர்தி நிலையம்** அல்லது **சுபாங் பன்னாட்டு வானூர்தி நிலையம்** (ஆங்கிலம்: *Sultan Abdul Aziz Shah Airport* அல்லது *Subang International Airport*; மலாய்: Lapangan Terbang Sultan Abdul Aziz Shah அல்லது Lapangan Terbang Subang; சீனம்: 苏丹阿都阿兹沙机场; ஜாவி: لاڤڠن تربڠ انتارابڠسا سلطان عبدالعزيز شه) என்பது மலேசியாவின் முன்னாள் பன்னாட்டு வானூர்தி நிலையம் ஆகும்.  
இந்தப் பன்னாட்டு வானூர்தி நிலையத்தை, சுபாங் விமான நிலையம் (*Subang Airport*) அல்லது **சுபாங் வானூர்தி நிலையம்** என்றும் சுருக்கமாக முன்னர் அழைத்தனர்.
# சுல்தான் அப்துல் அசீஸ் சா வானூர்தி நிலையம்

## பொது

இந்தப் பன்னாட்டு வானூர்தி நிலையம் மலேசியா, சிலாங்கூர், பெட்டாலிங் மாவட்டத்தின் சுபாங் புறநகர் பகுதியில் அமைந்துள்ள வானூர்தி நிலையமாகும். இது பொது வான்வழிப் போக்குவரத்திற்கும் உள்ளூர் பயணங்களுக்கும் பயன்படுத்தப்படுகிறது.  
இதனைக் குறைந்த கட்டண வான்சேவைகளுக்கான மையமாக மாற்ற முயற்சிகள் எடுக்கப்பட்டன. இருப்பினும் சுபாங் ஜெயா நகர மக்களின் எதிர்ப்பின் காரணமாக கைவிடப்பட்டது.
# சுல்தான் அப்துல் அசீஸ் சா வானூர்தி நிலையம்

## பொது

### முதன்மை வானூர்தி நிலையம்

1998-இல் சிப்பாங்கில் கோலாலம்பூர் பன்னாட்டு வானூர்தி நிலையம் திறக்கப்படும் வரை சுபாங் பன்னாட்டு வானூர்தி நிலையமே கோலாலம்பூரின் முதன்மை வானூர்தி நிலையமாக விளங்கியது.  
தற்போது இந்த நிலையம் பயர்பிளை வானூர்திச் சேவை (Firefly), மலின்டோ ஏர் (Batik Air Malaysia) வணிக சேவைகளின் வானூர்திகளுக்கு அச்சு மையமாக விளங்குகிறது.  
இருப்பினும் இந்த நிலையத்திற்கு அண்மையில் வசிப்போர் இங்கு தாரைப் பொறி வானுர்திகள் இயக்கப் படுவதையும்; அவை கிளப்பும் ஓசைக்காகவும் எதிர்ப்பு தெரித்து வருகின்றனர்.
# சுல்தான் அப்துல் அசீஸ் சா வானூர்தி நிலையம்

## வரலாறு

சுபாங் பன்னாட்டு வானூர்தி நிலையத்தின் கட்டுமானப் பணிகள் 1961-ஆம் ஆண்டில் தொடங்கின. 1965-ஆம் ஆண்டில் $64 மில்லியன் செலவில் முடிக்கப்பட்டன. எளிமையான வடிவமைப்பு. மிதக்கும் கான்கிரீட் ஓடுகளால் ஆன கூரையைக் கொண்டிருந்தது.  
இந்த விமான நிலையம் 30 ஆகஸ்டு 1965 அன்று அதிகாரப்பூர்வமாக போக்குவரத்துக்கு திறக்கப்பட்டது. மேலும் தென்கிழக்கு ஆசியாவிலேயே மிக நீளமான ஓடுபாதையைக் (3.7 கி.மீ. நீளம், 45 மீ அகலம்) கொண்டு இருந்தது.
# சுல்தான் அப்துல் அசீஸ் சா வானூர்தி நிலையம்

## வரலாறு

### மூன்று முனையங்கள்

1990-களில், விமான நிலையம் மூன்று முனையங்களைக் கொண்டிருந்தது. பன்னாட்டு விமானங்களுக்கான முனையம் 1; சிங்கப்பூர் விமான நிறுவனம் மற்றும் மலேசியா விமான நிறுவனம் மூலம் சிங்கப்பூருக்கான முனையம் 2; உள்நாட்டு விமானங்களுக்கான முனையம் 3.  
தன்னுடைய சேவை காலத்தின் முடிவில், இந்த விமான நிலையம் குறைந்தது இரண்டு பெரிய தீ விபத்துகளை சந்தித்தது. இதனால் போக்குவரத்தை மற்ற விமான நிலையங்களுக்கு திருப்பி விட வேண்டிய கட்டாயம் ஏற்பட்டது.
# சுல்தான் அப்துல் அசீஸ் சா வானூர்தி நிலையம்

## வரலாறு

### ஏர் ஏசியா விமான நிறுவனம்

1997-ஆம் ஆண்டின் இறுதியில், சுபாங் விமான நிலையம் 15.8 மில்லியன் பயணிகளைக் கையாண்டது. 2003-இல் முனையம் 1 இடிக்கப்பட்டது.  
ஜூலை 2002-இல், ஏர் ஏசியா விமானங்கள், கே.எல்.ஐ.ஏ. சிப்பாங் பன்னாட்டு விமான நிலையத்தில் இருந்து பறக்கத் தொடங்கின. இருப்பினும் 2004-இல், ஏர் ஏசியா விமான நிறுவனம், இந்த நிலையத்தைத் தன்னுடைய முதன்மை மையமாகப் பயன்படுத்தக் கருதியது. ஆனால், அந்த திட்டத்தை மலேசிய அரசாங்கம் நிராகரித்து விட்டது.
# தங்கமலை ரகசியம்

**தங்கமலை ரகசியம்** (*Thangamalai Ragasiyam*) 1957 இல் வெளியான ஒரு இந்தியத் தமிழ்த் திரைப்படம். பி. ஆர். பந்துலு தயாரித்து இயக்கிய இத் திரைப்படத்தில் சிவாஜி கணேசனும் ஜமுனாவும் முதன்மைக் கதாபாத்திரங்களில் நடித்திருந்தனர். தமிழில் வெளியான அதே ஆண்டில் இத்திரைப்படம் கன்னடத்திலும் ’ரத்தினகிரி ரகசியம்’ என்ற பெயரில் வெளியானது.
# தங்கமலை ரகசியம்

## நடிகர்கள்

- சிவாஜி கணேசன்
- ஜமுனா
- பி. எஸ். வீரப்பா
- எம். என். நம்பியார்
- டி. ஆர். ராஜகுமாரி
- எம். வி. ராஜம்மா
- டி. ஆர். ராமச்சந்திரன்
- கே. சாரங்கபாணி
- கே. எஸ். அங்கமுத்து
# தங்கமலை ரகசியம்

## பாடல்கள்

1. *அருள் புரிவாயோ ஜகன்னாதா* -சூலமங்கலம் ராஜலட்சுமி
1. *ஆனந்தம் புது ஆனந்தம்* -ஜிக்கி & ராதா ஜெயலட்சுமி
1. *இக லோகமே இனிதாகுமே* -டி. எம். சௌந்தரராஜன் & பி. லீலா
1. *அமுதைப் பொழியும் நிலவே* -பி. சுசீலா
1. *அறியாத பிள்ளை போலே ஆத்திரப் படலாமா* -வி. என். சுந்தரம் & ஜிக்கி
1. *யௌனமே யௌனமே* -ஏ. பி. கோமளா
1. *கல்யாண வைபோகமே கொண்டாடுவோம்* -டி. எம். சௌந்தரராஜன் & பி. லீலா
1. *அமுதைப் பொழியும் நிலவே* (சோகம்) -பி. சுசீலா
1. ''என்னைப் பார் என் அழகைப் பார் -ஜிக்கி
# தமிழ்நாடு பொது இடங்களில் நுழைவு (உடை மீதான தடை நீக்கம்) 2014 சட்டம்

**தமிழ்நாடு பொது இடங்களில் நுழைவு (உடை மீதான தடை நீக்கம்) 2014 சட்டம் ** மனமகிழ் மன்றம், உணவகங்கள், திரையரங்குகள், பெரும் வணிக வளாகங்கள், அவைக்கூடங்கள், விளையாட்டு அரங்குகள், அரசால் அறிவிக்கப்படும் இடங்கள் உள்ளிட்ட பொது இடங்களில் வேட்டி அணிந்து வருபவர்களுக்குத் தடை விதித்தால், ஓராண்டு சிறை தண்டனையும், ரூ.25 ஆயிரம் அபராதமும் விதிக்கப்படும் என்ற சட்ட மசோதா பேரவையில் ஒருமனதாக நிறைவேற்றப்பட்டது.  
சட்டப்பேரவையில் பேரவை விதி 110ன் கீழ் இது நிறைவேற்றப்பட்டது.
# கோ. வா. உலோகநாதன்

**கோபிச்செட்டிப்பாளையம் வாசுதேவன் லோகநாதன்** (*Gobichettipalayam Vasudevan **G. V.** Loganathan*, ஏப்ரல் 8, 1954 – ஏப்ரல் 16, 2007) இந்தியாவில்-பிறந்த அமெரிக்கப் பேராசிரியர் ஆவார். அமெரிக்க வர்ஜீனியா டெக் பல்கலைக்கழகத்தின் பொறியியல் கல்லூரியின் அங்கமாயிருந்த குடிசார் மற்றும் சுற்றுச்சூழல் பொறியியல் துறையில் பேராசிரியராகப் பணிபுரிந்து வந்தார். வர்ஜீனியா டெக்கில் ஏப்ரல் 16, 2007இல் 32 பேர் கொல்லப்பட்ட துப்பாக்கிப் படுகொலை நிகழ்வில் உயிரிழந்தவர்களில் இவரும் ஒருவர்.
# கோ. வா. உலோகநாதன்

## வாழ்க்கை வரலாறு

லோகநாதன் தமிழ்நாட்டின் ஈரோடு மாவட்டம், கோபிச்செட்டிப்பாளையம் வட்டத்திலுள்ள கரட்டடிப்பாளையத்தைச் சேர்ந்தவர். தமது இளங்கலைப் பொறியியல் படிப்பை கோயம்புத்தூரிலுள்ள சென்னைப் பல்கலைக்கழகத்துடன் இணைக்கப்பட்டிருந்த பூ. சா. கோ. தொழில்நுட்பக் கல்லூரியில் 1976யில் முடித்தார். பின்னர் கான்பூரிலுள்ள இந்தியத் தொழினுட்பக் கழகத்தில் முதுநிலை பொறியியல் படிப்பை முடித்தார். மேற்படிப்பிற்காக ஐக்கிய அமெரிக்கா சென்ற லோகநாதன் அங்கு பர்டியூ பல்கலைக்கழகத்தில் முனைவர் ஜாக் டெல்லூர் வழிகாட்டுதலில் முனைவர் பட்டம் பெற்றார். முனைவர் பட்டத்திற்கான ஆய்வு *நடுத்தர நகரங்களில் நீர்நிலை இடைமுகங்களுக்கான பன்னோக்கு திட்டமிடுதலைக்* குறித்ததாக இருந்தது.  
லோகநாதன் வர்ஜீனிய டெக்கில் திசம்பர் 16, 1981 அன்று தமது முதல் வேலையில் அமர்ந்தார். குடிசார் மற்றும் சுற்றுச்சூழல் பொறியியல் வகுப்புகளை 2007-இல் தமது இறப்புவரை நடத்தி வந்தார். அவரது முனைவுகள் நீரியல் மற்றும் நீரழுத்த வலைப்பின்னல்களை குறித்தாயிருந்தது. அவர் கூட்டாக மற்றவர்களுடன் எழுதிய நூல்களும் வெளியீடுகளும் நகராட்சி நீர்வழங்கு பரவல் பிணைப்புகளுக்கு மிகவும் பயனுள்ளதாக இருந்தன. வர்ஜீனிய டெக் செனட்டில் உறுப்பினராகவும் வர்ஜீனியா டெக் பெருமை அறமன்றத்தில் அறிவுரையாளராகவும் இருந்துள்ளார்.  
அமெரிக்க குடிசார் பொறியியலாளர்களின் சமூகத்தில் செயற்பாடுள்ள உறுப்பினராகத் திகழ்ந்தார். நீரியல் துறை வல்லுநராக நீர்வளப் பொறியியல் இதழுக்கு துணை ஆசிரியராக இருந்தார். பல்கலைக்கழகத்திலும் வளாகத்திலேயே அமைந்திருந்த தேசிய வானிலை சேவை அலுவலகத்துடனான ஒருங்கிணைப்பாளராகப் பணியாற்றினார்.  
வர்ஜீனியா டெக் வளாகத்திற்கருகேயே லோகநாதன் தமது மனைவி உஷா, இரு மகள்கள், உமா, அபிராமியுடன் வாழ்ந்து வந்தார்.
# படிமம்:Gvloganathan.jpg

## கோ. வா. இலோகநாதன் கட்டுரைக்கான பயன்பாட்டு நியாயம்

கீழ்காணும் காரணங்களுக்காக கோ. வா. இலோகநாதன் கட்டுரையில் *மட்டும்* பயன்படுத்துவது நியாயமானதாக கருதப்படுகிறது:
1. கட்டுரையின் நாயகரை அடையாளப்படுத்த பயன்படுத்தப்பட்டுள்ளது.
1. இந்தத் தாழ்-திறன் படிமம் காப்புரிமை உரிமையாளரான வெர்ஜீனியா டெக் பல்கலைகழகத்தின் உரிமைகளில் எவ்வித பாதிப்பும் ஏற்படுத்தாது.
1. கட்டுரை நாயகர் இறந்துவிட்டபடியால் கட்டற்ற மாற்று படிமம் கிடைக்கக்கூடிய வாய்ப்பில்லை.
# தாராசுரம் ஐராவதீசுவரர் திருக்கோயில் (இராசராசேச்சரம்) (நூல்)

**தாராசுரம் ஐராவதீசுவரர் திருக்கோயில் (இராசராசேச்சரம்)** முனைவர் குடவாயில் பாலசுப்ரமணியன் எழுதி சுவாமி தயானந்தா அறக்கட்டளையால் வெளியிடப்பட்ட ஐராவதேஸ்வரர் கோயில் குறித்து எழுதப்பட்ட நூல்.  
நூலாசிரியர் 1970 ஆம் ஆண்டில் தினமணி நாளிதழின் ஞாயிறு இணைப்பான தினமணி சுடரில் வெளிவந்த ’கல்லெல்லாம் கதை சொல்லும் தாராசுரம்’ எனும் தமது அறிமுகக் கட்டுரையில் தொடங்கி நாற்பது ஆண்டுகளுக்கும் மேலான தாராசுரம் குறித்த தமது ஆய்வு நூலாக இந்நூலைக் குறிப்பிடுகின்றார்.
# பாக்கித்தானியத் தமிழர்

**பாக்கித்தானியத் தமிழர்** எனப்படுவோர் தமிழ் பின்புலத்துடன் பாக்கித்தானில் வசிக்கும் தமிழர்கள் எனலாம். இன்று பாக்கித்தானில் ஏறத்தாழ 1000-க்கும் மேற்பட்ட தமிழர்கள் வாழ்கிறார்கள். குடியேற்றவாத காலப்பகுதியில் பிரித்தானிய அரசால் வேலை செய்வதற்கென்று தமிழ்நாட்டில் இருந்து அழைத்துச் செல்லப்பட்டவர்களின் குடிவழியினரே, பெரும்பாலான பாக்கித்தானியத் தமிழர்கள் ஆவார்கள். இங்கு வேலைக்கு வந்த இலங்கைத் தமிழர்களும் இவர்களில் கணிசமான தொகையினர். இவர்களில் பெரும்பான்மையினர் இந்து சமயத்தைச் சார்ந்தவர்களாவர். பொங்கல் உட்பட பல்வேறு தமிழர் நிகழ்வுகளையும் தங்களுக்குள் நடத்திக்கொள்கின்றனர்.
# பாக்கித்தானியத் தமிழர்

## குறிப்பிடத்தக்க நபர்கள்

- எம்மானுவேல் நிக்கோலசு, இலங்கைத் தமிழரான இவர் பாக்கித்தானிய முன்னாள் தலைமை அமைச்சர் யூசஃப் ரசா கிலானியின் பள்ளி ஆசிரியர்.
- விக்டர் ஞானபிரகாசம், மத போதகர்
- க்ளமென்ட் சேதுபதி, மத போதகர்
# ந. சிவசண்முகமூர்த்தி

**ந. சிவசண்முகமூர்த்தி** (1942-2012) இலங்கையின் யாழ்ப்பாணத்தைச் சேர்ந்த கதாப்பிரசங்கியார் ஆவார். இவர் பல நாடுகளிலும் சென்று தனது கதாப்பிரசங்கங்களை நடாத்தியுள்ளார். கதாப்பிரசங்கம் மட்டுமன்றி பண்ணிசை, நாட்டார் பாடல்களிலும் இவர் ஈடுபாடு கொண்டவர். சுழிபுரத்தின் புகழ்பூத்த சுழிபுரம் விக்டோரியா கல்லூரியின் பழைய மாணவரும் முன்னாள் ஆசிரியரும் ஆவார்.
# ந. சிவசண்முகமூர்த்தி

## சிறு பிராயம்

சுழிபுரம் மேற்குப் பகுதியில் நடேசன், வள்ளியம்மை தம்பதியினரின் ஆறாவது பிள்ளையாக 1942 ஆம் ஆண்டு பெப்ரவரி மாதம் எட்டாம் திகதி பிறந்தார். இவரது தந்தை ஒரு மலாயன் பென்சனியர். இவருக்கு மூன்று ஆண் சகோதரர்களும் இரண்டு பெண் சகோதரிகளும் உளார்.
# ந. சிவசண்முகமூர்த்தி

## சிறு பிராயம்

### ஆரம்பக் கல்வி

மூன்று வயதில் இவரது தந்தையிடம் தனது அடிப்படைக் கல்வியைப் பெற்றார். 1947 ஆம் ஆண்டு தொடக்கம் 1951 ஆம் ஆண்டு வரை சுழிபுரம் ஐக்கிய சங்க சைவ வித்தியா சாலையில் கல்வி கற்றார். கரவெட்டி கதிர்காம உபாத்தியாயர், கரவெட்டி கந்தவனம் உபாத்தியாயர், மூளாய் மயில்வாகனம் உபாத்தியாயர் மற்றும் சுழிபுரம் ஐயா உபாத்தியாயர் இவருக்கு இங்கு கல்வியைப் போதித்தனர். இவர் படித்த காலங்களிலே இப்பாடசாலையே மிகவும் புகழ்பூத்த ஆரம்பப் பாடசாலை ஆகும். இங்கு சிவசண்முகமூர்த்திக்கு பஜனை, திருமுறை ஓதல், இசைநாடகங்கள், பேச்சுப்போட்டிகள் என பல்வேறு துறைகளைப்பற்றிய அனுபவ அறிவும், ஒழுக்கமும், கல்வியும் முறையாகப் போதிக்கப்பட்டது. இந்நிலையின் திருவாவடுதுறை ஆதீனத்தில் சமய சம்பந்தமான கல்வியிலும் பண்ணிசை ஓதுவதற்கும் சுழிபுரம் சிவலோகர் சேதுகாவலர் எனும் சைவப் புரவலர் விருப்பம் தெரிவித்தார். எனினும் சிறு வயதிலேயே பிள்ளையைப் பிரிந்து வாழப்போகிறோமே எனும் தயக்கத்தால் இவரது தந்தை மறுப்புத் தெரிவித்தார். தனது சொந்த ஊரிலேயே மகனை உயர்கல்வியை மேற்கொள்ள வைப்பதே இவரது தந்தையாரான நடேசனது நோக்கம் ஆகும்.
# ந. சிவசண்முகமூர்த்தி

## உசாத்துணை நூல்கள்

- கதாப்பிரசங்கக் கலையும் நானும் - ந. சிவசண்முகமூர்த்தியின் மூன்று மாத நினைவினையொட்டி வெளியிடப்பட்ட அவரது பேட்டியைக் கொண்ட நினைவு நூல்
# டிராகுலா அன்டோல்ட்

**டிராகுலா அன்டோல்ட்** இது 2014ஆம் ஆண்டு திரைக்கு வந்த அமெரிக்க நாட்டு அதிரடி திரைப்படம் ஆகும். இந்த திரைப்படத்தை காரி ஷோர் என்பவர் இயக்க, லூக் எவன்ஸ், சாரா காடன், வில் ஹவுஸ்டன், டோமினிக் கூப்பர், சமந்தா பார்க்ஸ், பெர்டினாண்ட் கிங்ஸ்லி, சார்லி காக்ஸ் உள்ளிட்ட பலர் நடித்துள்ளார்கள்.
# டிராகுலா அன்டோல்ட்

## நடிகர்கள்

| வலைத் III | லூக் எவன்ஸ் | --- |
| --- | --- | --- |
| மிரென/மினா | சாரா காடன் | --- |
| கசன் | வில் ஹவுஸ்டன் | --- |
| இரண்டாம் முகமதாக | டோமினிக் கூப்பர் | --- |
| சமந்தா பார்க்ஸ் | --- |  |
| பெர்டினாண்ட் கிங்ஸ்லி | --- |  |
| சார்லி காக்ஸ் | --- | } |
# டிராகுலா அன்டோல்ட்

## நடிகர்கள்

### தமிழ் டப்பிங் பணியாளர்கள்

- டப்பிங் பதிப்பு வெளியீட்டு தேதி: அக்டோபர் 17, 2014 <small>(சினிமா)</small>, ஜனவரி 23, 2015 <small>(டிவிடி/நீலக்கதிர் வட்டு)</small>
- மீடியா: சினிமா/டிவிடி/நீலக்கதிர் வட்டு
- இயக்குநர்: ????
- மொழிபெயர்ப்பு: ????
- சீரமைப்பு: ????
- ஸ்டுடியோ: சவுண்ட் அண்ட் விஷன் இந்தியா
- டப்பிங் வேறு மொழிகள்: ஹிந்தி/தெலுங்கு
# டிராகுலா அன்டோல்ட்

## தயாரிப்பு

100 மில்லியன் டாலர் செலவு செய்யப்பட்டு எடுக்கப்பட்ட இப்படத்தில் விஷுவல் எபெக்ட் காட்சிகள் மிகவும் தத்ரூபமாக அமைந்துள்ளது. குறிப்பாக டிராகுலாவின் உடலின் மீது சூரிய ஒளி படும்போது அதன் உடலிலுள்ள தசைகள் கீழே விழுவது போன்ற காட்சிகள் அருமையாக உள்ளது.
# டிராகுலா அன்டோல்ட்

## நடிகர்களின் பங்களிப்பு

- டிராகுலா வேடமேற்ற நாயகன் லூக் எவன்ஸ் (விளாட்) சிறப்பான நடிப்பை வெளிப்படுத்தியிருக்கிறார். தன்னை வருத்திக்கொண்டு 100 சதவிகித உழைப்பை தந்திருக்கிறார்.
- சுல்தானாக வரும் டோமினிக் கூப்பரும் தன் பங்குக்கு சிறப்பான நடிப்பை தந்திருக்கிறார்.
- நாயகனின் மனைவியாக வரும் சாரா காடனுக்கு படத்தில் பெரிதாக எந்த வேலையும் இல்லை. நாயகனின் குழந்தையை பெற்றெடுப்பதோடு அவரது வேலை முடிவடைகிறது.
# டிராகுலா அன்டோல்ட்

## வெளியீடு

இந்த திரைப்படம் டிராகுலா அன்டோல்ட்-ஒரு மர்ம மனிதன் என்ற பெயரில் மொழு மாற்றம் அக்டோபர் 10ஆம் திகதி வெளியானது.
# சகாரன்பூர் மக்களவைத் தொகுதி

**சகாரன்பூர் மக்களவைத் தொகுதி** இந்திய மக்களவைக்கான தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
# சகாரன்பூர் மக்களவைத் தொகுதி

## சட்டமன்றத் தொகுதிகள்

சகாரன்பூர் மக்களவைத் தொகுதியில் உத்தரப் பிரதேசத்தின் மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
| 01 | பேஹட் | இல்லை |
| --- | --- | --- |
| 03 | சகாரன்பூர் நகர் | இல்லை |
| 04 | சகாரன்பூர் | இல்லை |
| 05 | தேவ்பந்து | இல்லை |
| 06 | ராம்பூர் மனிஹாரன் | தலித் |  
- - சில தொகுதிகள் தலித்துகளுக்கோ, பழங்குடியினருக்கோ ஒதுக்கப்படும். அந்த சமூகத்தைச் சேர்ந்தவரே போட்டியிட முடியும்.
# சகாரன்பூர் மக்களவைத் தொகுதி

## நாடாளுமன்ற உறுப்பினர்

- இறுதியாக பதினாறாவது மக்களவை உறுப்பினர்கள் தேர்ந்தெடுக்கப்பட்டனர். இந்த தொகுதியின் மக்களவை உறுப்பினராக ராகவ் லக்கன்பால் என்பவர் தேர்ந்தெடுக்கப்பட்டு பதவியில் நீடிக்கிறார். இவர் பாரதிய ஜனதா கட்சியின் சார்பாக போட்டியிட்டார்.
# சகாரன்பூர் மக்களவைத் தொகுதி

## மேலும் பார்க்க

- சகாரன்பூர் மாவட்டம்
- உத்தரப் பிரதேச மக்களவைத் தொகுதிகள்
# சகாரன்பூர் தொடருந்து நிலையம்

**சகாரன்பூர் தொடருந்து நிலையம்** உத்தரப் பிரதேசத்தின் சகாரன்பூர் நகரில் உள்ளது. இது வடக்கு ரயில்வே கோட்டத்திற்கு உட்பட்டது.
# சகாரன்பூர் தொடருந்து நிலையம்

## முக்கிய தொடர்வண்டிகள்

இந்த நிலையத்தில் நின்று செல்லும் சில தொடர்வண்டிகள்:  
- 18237/38 சட்டீஸ்கர் எக்ஸ்பிரஸ்
- 12687/88 மதுரை - டேராடூர் விரைவுவண்டி
- 12017/18 தேராதூன் சதாப்தி விரைவுவண்டி
- 12355/56 அர்ச்சனா விரைவுவண்டி
- 12903/04 தங்கக் கோயில் அஞ்சல்வண்டி
- 14317/18 இந்தூர் டேராடூன் விரைவுவண்டி
- 14309/10 உஜ்ஜைனி விரைவுவண்டி
- 19019/20 டேராடூன் விரைவுவண்டி
# சகாரன்பூர் தொடருந்து நிலையம்

## இணைப்புகள்

- சகாரன்பூரைப் பற்றிய பொதுவான தகவல்களுக்கு
- சகாரன்பூரைப் பற்றிய தகவல்களும் விவாதங்களும்
# சகாரன்பூர் தொடருந்து நிலையம்

## மேலும் பார்க்க

- சகாரன்பூர் மாவட்டம்
# கைரானா மக்களவைத் தொகுதி

**கைரானா மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
# கைரானா மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
1. நகுர்
1. கங்கோஹ்
1. கைரானா
1. தானா பவன்
1. ஷாம்லி
# கைரானா மக்களவைத் தொகுதி

## நாடாளுமன்ற உறுப்பினர்

இறுதியாக பதினாறாவது மக்களவை உறுப்பினர்கள் தேர்ந்தெடுக்கப்பட்டனர். பாரதிய ஜனதா கட்சியின் சார்பாக போட்டியிட்ட ஹுக்கும் சிங் தொகுதியை முன்னிறுத்துகிறார்.
# கைரானா மக்களவைத் தொகுதி

## மேலும் பார்க்க

- முசாபர்நகர் மாவட்டம்
# ராகவ் லக்கன்பால்

**இராகவ் லக்கன்பால்** (*Raghav Lakhanpal*) இந்திய அரசியல்வாதி ஆவார். இவர் பதினாறாவது இந்திய மக்களவையில் உறுப்பினராக உள்ளார். இவர் உத்தரப் பிரதேசத்தின் சகாரன்பூர் மக்களவைத் தொகுதியில் பாரதிய ஜனதா கட்சியின் சார்பாக போட்டியிட்டு நாடாளுமன்றத்தின் கீழவையான மக்களவையில் உறுப்பினர் ஆனார்.
# ராகவ் லக்கன்பால்

## வாழ்க்கைக் குறிப்பு

இவர் 1974-ஆம் ஆண்டில் அக்டோபர் 28-ஆம் நாளில் பிறந்தவர். 16வது மக்களவையில் பாரதிய ஜனதா கட்சியின் சார்பாக சகாரன்பூர் தொகுதியில் போட்டியிட்டு வென்றார்.
# ஹுக்கும் சிங்

**ஹுக்கும் சிங்**, இந்திய அரசியல்வாதி ஆவார். இவர் பதினாறாவது இந்திய மக்களவையில் உறுப்பினர் ஆவார். உத்தரப் பிரதேசத்தில் உள்ள கைரானா மக்களவைத் தொகுதியில் பாரதிய ஜனதா கட்சியின் சார்பாக போட்டியிட்டு வென்றார். இவர் 1938-ஆம் ஆண்டில் ஏப்ரல் ஐந்தாம் நாளில் பிறந்தார்.
# சங்கீத கல்பதரு

**சங்கீத கல்பதரு** (ஆங்கிலம்:Sangeet Kalpataru, வங்காளம்: সঙ্গীত কল্পতরু) வங்காள மொழியில் வெளியான பாடற்தொகுப்பு நூல். இதைத் தொகுத்த ஆசிரியர்கள் நரேந்திர நாத் தத்தா (பின்னாளில் சுவாமி விவேகானந்தர்) மற்றும் வைஷ்ணவ சரண் பாசக். இந்நூலின் முதல் பதிப்பு 1887 (ஆகஸ்டு அல்லது செப்டம்பர் மாதம்) ஆம் ஆண்டு வெளியானது. 1963 ஆம் ஆண்டு இதன் மறுபதிப்பு வெளிவந்தது  
இந்நூலில் பல்வேறு தாள வாத்தியங்களைப் பற்றியும் தொகுத்துள்ளார் நரேந்திரர். தாகூரின் பாடல்களும் தொகுக்கப்பட்டுள்ளன. நரேந்திரர் சிறந்த இசை வல்லுநரும் கூட என்பதற்கு ஒரு சான்றாக இந்நூல் உள்ளது.
# முசாபர்நகர் மக்களவைத் தொகுதி

**முசாபர்நகர் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
# முசாபர்நகர் மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
1. புதானா
1. சர்தாவால்
1. முசாபர்நகர்
1. கதவுலி
1. சர்தானா
# முசாபர்நகர் மக்களவைத் தொகுதி

## நாடாளுமன்ற உறுப்பினர்

இறுதியாக பதினாறாவது மக்களவை உறுப்பினராகத் தேர்ந்தெடுக்கப்பட்டனர். இந்த தொகுதியை சஞ்சீவ் பல்யாண் முன்னிறுத்துகிறார். இவர் பாரதிய ஜனதா கட்சியின் சார்பாக போட்டியிட்டவர்.
# முசாபர்நகர் மக்களவைத் தொகுதி

## மேலும் பார்க்க

- முசாபர்நகர் மாவட்டம்
- முசாபர்நகர் கலவரம் 2013
# பாஸ்பீன்

**பாஸ்பீன்** (*phosphine*; **PH<sub>3</sub>**) ஒரு நிறமற்ற, எரியக்கூடிய, நச்சு வளிமம் ஆகும். பாஸ்பீனின் ஐயுபிஏசி பெயர் **பாஸ்பேன்** என்பதாகும். இதன் வேதிவாய்ப்பாடு PH<sub>3</sub>. தூய பாஸ்பீன் மணமற்று இருக்கும். ஆனால் டைபாஸ்பேன் (P<sub>2</sub> H<sub>4</sub>) கலந்துள்ள தொழில்நுட்ப தரமாதிரி பாஸ்பீன் மிகவும் விரும்பத்தகாத பூண்டு அல்லது அழுகிய மீனின் மணமுடையதாக இருக்கும். பாஸ்பீனில் P<sub>2</sub>H<sub>4</sub> சிறிதளவு கலந்து காணப்படுவதால், இது காற்றில் தன்னிச்சையாகத் தீப்பிடித்து சுடருடன் எரியக்கூடியதாக உள்ளது. பாஸ்பீன்கள் R<sub>3</sub>P என்ற பொதுவாய்ப்பாடு கொண்ட கரிமபாஸ்பரஸ் தொகுதி சேர்மங்களை உருவாக்குகின்றன. இங்கு R என்பது கரிம வழித்தோன்றல்களைக் குறிக்கும். கரிமபாஸ்பரஸ் சேர்மங்கள் முக்கியமான வினையூக்கிகளாகும்.
# பாஸ்பீன்

## வரலாறு

பாஸ்பீன் தனிம பாஸ்பரசுடன் இணக்கமாக சேர்ந்திருந்ததால் இது ஒரு வாயுவாக கருதப்பட்டது. ஆனால் 1789 ஆம் ஆண்டு லவாய்சியே பாஸ்பீனை பாஸ்பரசுடன் இணைந்த ஐதரசன் என்று அடையாளப்படுத்தினார். எனவே பாஸ்பீன் பாஸ்பரசின் ஐதரைடு அல்லது ஐதரடின் பாஸ்பரைடு என்று கருதப்பட்டது.  
1845 ஆம் ஆண்டில் தெனார்டு என்பவர் கால்சியம் பாஸ்பைடில் இருந்து உருவாக்கப்பட்ட பாஸ்பீனில் இருந்து டைபாஸ்பேனை பிரிக்க குளிர்விப்புக் குழாயைப் பயன்படுத்தினார். பாஸ்பீன் காற்றில் தன்னிச்சையாகத் தீப்பிடித்து சுடருடன் எரியக்கூடியதாக உள்ளமைக்கும் மேற்பரப்பில் ஆரஞ்சு/பழுப்பு நிறம் உருவாதலுக்கும் காரணமாக இருப்பது P<sub>2</sub>H<sub>4</sub> என்றும், டைபாஸ்பேனை பலபடியாக்கல் வினை மூலமாகப் பெறமுடியும் என்றும் விளக்கினார். மேலும் டைபாஸ்பேனின் வேதிவாய்ப்பாடு PH<sub>2</sub> என்றும் இது தனிம பாஸ்பரசு, பாஸ்பீன் மற்றும் உயர்பலபடி இவற்றின் இடைநிலை என்றும் இவர் கருதினார். கால்சியம் பாஸ்பைடிலிருந்து (Ca<sub>3</sub>P<sub>2</sub>) ஏனைய பாஸ்பைடுகளை விட அதிகமான P<sub>2</sub>H<sub>4</sub> ஐ உற்பத்தி செய்ய முடிகிறது.
# பாஸ்பீன்

## கட்டமைப்பு மற்றும் பண்புகள்

பாஸ்பீன் C3v மூலக்கூறு சமச்சீருடன் கூடிய ஒரு முக்கோணப் பிரமீடு அமைப்பு மூலக்கூறு ஆகும். இதிலுள்ள P-H பிணைப்பின் நீளம் 1.42 Å, H-P-H ன் பிணைப்புக் கோணம் 93.5° மற்றும் இருமுனைவுத்திருப்புதிறன் 0.58 D. இத்திருப்புத்திறன் மீத்தைல் தொகுதி வரிசைச் சேர்மங்களுடன் பதிலீடு செய்யப்படும்போது படிப்படியாக அதிகரிக்கிறது : உதாரணமாக CH3PH2, 1.10 D; (CH3)2PH, 1.23 D; ஆனால் அமைன்கள் பதிலீட்டின் போது இத்திருப்புத்திறன் மாறுபட்டு குறைகிறது. உதாரணம் (CH3)3P, 1.19 D.  
பாஸ்பீன் நீரியக் கரைப்பானில் சற்றுக் குறைவாகவே கரையும். ஒரு மில்லி லிட்டர்தண்ணீரில் 0.22 மில்லி பாஸ்பீன் வாயுவே கரைகிறது. ஆனால் தண்ணிரைக் காட்டிலும் மின்முனைவற்ற கரைப்பான்களில் உடனடியாக கரைகிறது. இதற்கு இதில் உள்ள மின்முனைவற்ற P-H பிணைப்புகளே காரணமாகும். தண்ணீரில் கரைந்துள்ள பாஸ்பீன் அமிலத்தன்மையும் இல்லாமல் காரத்தன்மையும் இல்லாமல் செயல்படுகிறது. பாஸ்பீன் ஆக்ஸிசனில் எரிந்து மிக அடர்த்தியான புகையாக மாறி பாஸ்பரஸ் பெண்டாக்சைடை உருவாக்குகிறது.  
<big>2 PH<sub>3</sub> + 4 O<sub>2</sub> → P<sub>2</sub>O<sub>5</sub> + 3 H<sub>2</sub>O</big>
# சஞ்சீவ் பல்யாண்

**சஞ்சீவ் பல்யாண்** (*Sanjeev Balyan*) ஒரு இந்திய அரசியல்வாதி ஆவார். இவர் பதினாறாவது இந்திய மக்களவையில் உறுப்பினராக இருந்தார். இவர் முசாபர்நகர் மக்களவைத் தொகுதியில் இருந்து தேர்ந்தெடுக்கப்பட்டார். இவர் 1972-ஆம் ஆண்டில் ஜூன் 23-ஆம் நாளில் பிறந்தார். இவர் தற்போது இந்திய அரசின் மீன்வளம், கால்நடை பராமரிப்பு மற்றும் பால் வள அமைச்சகத்தின் இணை அமைச்சராக உள்ளார்.
# பிஜ்னோர் மக்களவைத் தொகுதி

**பிஜ்னவுர் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
# பிஜ்னோர் மக்களவைத் தொகுதி

## சட்டமன்றத் தொகுதிகள்

இந்தத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
1. மீராப்பூர்
1. பிஜ்னவுர்
1. சாந்துபூர்
1. ஹஸ்தினாபூர்
1. புர்காசி
# பிஜ்னோர் மக்களவைத் தொகுதி

## நாடாளுமன்ற உறுப்பினர்கள்

இறுதியாக தேர்ந்தெடுக்கப்பட்ட பதினெட்டாவது மக்களவையில் சந்தன் சவுகான் உறுப்பினரானார். இவர் இராஷ்டிரிய லோக் தளம் சார்பாக போட்டியிட்டார்.
# பிஜ்னோர் மக்களவைத் தொகுதி

## மேலும் பார்க்க

- பிஜ்னோர் மாவட்டம்
# நகினா மக்களவைத் தொகுதி

**நகினா மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
# நகினா மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
1. நஜிபாபாத்
1. நகினா
1. தாம்பூர்
1. நகடவுர்
1. நூர்பூர்
# நகினா மக்களவைத் தொகுதி

## நாடாளுமன்ற உறுப்பினர்கள்

இறுதியாக உருவாக்கப்பட்ட பதினாறாவது மக்களவையில் யஷ்வந்து சிங் உறுப்பினர் ஆனார். இவர் பாரதிய ஜனதா கட்சியின் சார்பாகப் போட்டியிட்டார்.
# நகினா மக்களவைத் தொகுதி

## மேலும் பார்க்க

- பிஜ்னோர் மாவட்டம்
# யஷ்வந்து சிங்

**யஷ்வந்து சிங்** இந்திய அரசியல்வாதி ஆவார். இவர் பதினாறாவது இந்திய மக்களவையில் உறுப்பினராக இருந்தார். உத்தரப் பிரதேசத்தில் உள்ள நகினா மக்களவைத் தொகுதியில் பாரதிய ஜனதா கட்சியின் சார்பாக போட்டியிட்டு வென்றவர்.
இவர் 1962-ஆம் ஆண்டு மார்ச்சு முதலாம் நாளில் பிறந்தார். இவர் மருத்துவத் துறையில் பணியாற்றுகிறார்.
# மொராதாபாத் மக்களவைத் தொகுதி

**மொராதாபாத் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.
# மொராதாபாத் மக்களவைத் தொகுதி

## சட்டமன்றத் தொகுதிகள்

இந்தத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து தொகுதிகள் உள்ளன. முன்னர் காண்டு, டாக்குர்துவாரா ஆகிய தொகுதிகள் அம்ரோஹா, ராம்பூர் மக்களவைத் தொகுதிகளில் இருந்தன.
| 19 | பர்ஹாபூர் | பொது | பிஜ்னோர் மாவட்டம் |  |
| --- | --- | --- | --- | --- |
| 25 | காண்டு | பொது | மொராதாபாத் மாவட்டம் |  |
| 26 | டாக்குர்துவாரா | பொது | மொராதாபாத் மாவட்டம் |  |
| 27 | மொரதாபாத் ஊரகம் | பொது | மொராதாபாத் மாவட்டம் |  |
| 28 | மொரதாபாத் நகரம் | பொது | மொராதாபாத் மாவட்டம் | } |
# மொராதாபாத் மக்களவைத் தொகுதி

## நாடாளுமன்ற உறுப்பினர்கள்

2014-ஆம் ஆண்டு நடைபெற்ற இந்தியப் பொதுத் தேர்தலில், இந்தத் தொகுதியில் குன்வர் சர்வேஷ் குமார் சிங் என்பவர் வென்றார். இவர் பாரதிய ஜனதா கட்சியின் சார்பாக போட்டியிட்டார்.
# மொராதாபாத் மக்களவைத் தொகுதி

## மேலும் பார்க்க

- மொராதாபாத் மாவட்டம்
# லூக் எவன்ஸ்

**லூக் எவன்ஸ்** (பிறப்பு: 15 ஏப்ரல் 1979) ஒரு ஆங்கில திரைப்பட நடிகர் ஆவார். இவர் பாஸ்ட் அன்ட் பியூரியஸ் 6, த திரீ மஸ்கடியர்ஸ், டிராகுலா அன்டோல்ட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# மதனப்பள்ளி

**மதனப்பள்ளி** என்னும் நகராட்சி, ஆந்திரப் பிரதேசம் மாநிலத்தின் அன்னமய்யா மாவட்டத்தில் உள்ளது. இந்த ஊரையும் அருகில் உள்ள ஊர்களையும் இணைத்து மதனப்பள்ளி மண்டலம் உருவாக்கப்பட்டது.  
தத்துவஞானி ஜிட்டு கிருஷ்ணமூர்த்தியின் பிறப்பிடமான இந்த ஊரில் "இரிஷி பள்ளத்தாக்கு பள்ளி என்ற ஒரு இந்திய உறைவிடப் பள்ளி அவரால் நிறுவப்பட்டுள்ளது.
# மதனப்பள்ளி

## தட்பவெப்ப நிலை

மூலம் : *Climate*
# மதனப்பள்ளி

## அரசியல்

இது மதனப்பள்ளி சட்டமன்றத் தொகுதிக்கு உட்பட்டது.
# மதனப்பள்ளி

## ஊர்கள்

மதனப்பள்ளி மண்டலத்தில் கீழ்க்காணும் ஊர்கள் உள்ளன.
1. சின்னதிப்பசமுத்திரம்
1. காசிராவுபேட்டை
1. கொத்தவாரிப்பள்ளி
1. போத்தபோலு
1. வெங்கப்பகோட்டை
1. பந்தமீட கம்மப்பள்ளி
1. கோள்ளபைலு
1. பொன்னேடிபாலம்
1. சிப்பிலி
1. பாப்பிரெட்டிபள்ளி
1. கம்மப்பள்ளி
1. பசினிகொண்டா
1. பாமய்யகாரிபள்ளி
1. மொலகலதின்னே
1. வலசபள்ளி
1. மதனப்பள்ளி ஊரகம்
1. அங்கிசெட்டிப்பள்ளி
1. வேம்பள்ளி
1. மாலேபாடு
1. பெஞ்சுபாடு
1. தேனிகலவாரிப்பள்ளி
# சித்தாந்த கௌமுதி

சித்தாந்த கவுமுதி என்பது சமசுகிருதத்தில் எழுதப்பட்ட விளக்கவுரை ஆகும். இதை பட்டோஜி தீட்சிதர் எழுதினார். இது சமசுகிருத இலக்கணத்தைப் பற்றியது. பாணினியின் இலக்கண நடையைப் பற்றிய விளக்கங்களும் அதன் எளிமையாக்கப்பட்ட வடிவங்களும் தரப்பட்டுள்ளன. இந்த நூல் இரண்டு பாகங்களைக் கொண்டது. இந்த நூலில் விகுதிகள், இலக்கண உருபுகள், சந்தி உள்ளிட்டவற்றைப் பற்றிய குறிப்புகள் உள்ளன.
# குளிர்விப்புக் குழாய்

. Some workers prefer the opposite arrangement, where vapors flow down the wall of the trap, and are sucked up the inner tube; this reduces blockage.]]  
வெற்றிடப் பயன்பாடுகளில், **குளிர்விப்புக் குழாய்** (*cold trap*) என்பது நிலைவாயுக்கள் தவிர மற்ற அனைத்து ஆவிகளையும் திரவம் அல்லது திண்மமாக உறையவைக்கும் ஒரு கருவி ஆகும். பரிசோதனைகளின் இடையில் உருவாகும் ஆவி வெற்றிடக் குழாயில் புகுந்து அங்கு உறைந்து பரிசோதனையை மாசுபடுத்துதலைத் தடுப்பதே குளிர்விப்புக் குழாயின் மிகப்பொதுவான நோக்கமாகும். குறிப்பாக அதிக அளவிலான திரவங்களை நீக்குவதற்கு அதிக குளிர்விப்புக் குழாய்கள் அவசியமாகிறது.
# ஆ. ப. வெங்கடேசுவரன்

**ஆயிலம் பஞ்சாபகேசன் வெங்கடேசுவரன்** (*Ayilam Panchapakeshan Venkateswaran*, ஆகத்து 2, 1930 - செப்டம்பர் 3, 2014) இந்தியத் தூதுவரும், முன்னாள் இந்திய வெளியுறவுச் செயலரும், பெங்களூர் ஆசிய நிறுவனத்தின் முன்னாள் தலைவரும் ஆவார். இவர் இந்திய வெளியுறவுச் செயலர்களில் மிகவும் திறமை வாய்ந்தவராகக் கணிக்கப்பட்டார்.
# ஆ. ப. வெங்கடேசுவரன்

## வாழ்க்கைச் சுருக்கம்

வெங்கடேசுவரன் கேரள மாநிலத்தில் பாலக்காட்டுக்கு அருகே உள்ள ஆயிலம் என்ற ஊரைச் சேர்ந்தவர். தந்தை பஞ்சாபகேச ஐயர் சென்னை உயர் நீதிமன்றத்தின் முன்னாள் நீதிபதியாகப் பணியாற்றியவர். வெங்கடேசுவரன் சென்னை கிறித்துவக் கல்லூரியில் பயின்று அறிவியல், பொருளியல், அரசறிவியல் ஆகியவற்றில் பட்டப்பின் படிப்பை முடித்தார். 1952 ஏப்ரல் 2 இல் தனது 22வது அகவையில் இந்திய வெளியுறவுத்துறையில் சேர்ந்தார். பணியில் இருந்த காலத்தில் ஆக்சுபோர்டு பல்கலைக்கழ்கத்தில் பன்னாட்டு சட்டம் (1952-53) பயின்றார்.
# ஆ. ப. வெங்கடேசுவரன்

## சர்ச்சை

வெங்கடேசுவரன் வெளியுறவுச் செயலராக நியமிக்கப்பட்ட சில காலத்தில், 1986 டிசம்பரில் இசுலாமாபாதில் இடம்பெற்ற ஒரு ஊடகவியலாளர் மாநாட்டில், வெங்கடேசுவரன் உரையாற்றுகையில், இந்தியப் பிரதமர் ராஜீவ் காந்தி, பாக்கித்தான் உட்பட சார்க் நாடுகளுக்குப் பயணம் மேற்கொள்ளுவார் எனக் கூறியிருந்தார். இது குறித்து புதுதில்லியில் இடம்பெற்ற ஒரு கூட்டத்தில் பாக்கித்தான் செய்தியாளர் ஒருவர் ராஜீவ் காந்தியிடம் கேட்ட போது, ராஜிவ் காந்தி பின்வருமாறு பதிலளித்தார்: தனது பதவி விலகல் கடிதத்தை உடனடியாகவே பிரதமர் அலுவலகத்திற்கு அனுப்பினார். பல ஆண்டுகளின் பின்னர், "அமைதிப்படையை இலங்கைக்கு அனுப்பியது மிகப் பெரிய தவறு என்றும், இதுவே இறுதியில் ராஜீவ் காந்தி படுகொலைக்கு வழிவகுத்தது," என வெங்கடேசுவரன் ஊடகங்களுக்குத் தெரிவித்தார்.
# ஆ. ப. வெங்கடேசுவரன்

## பதவிகள்

வெஙகடேசுவரன் தென்னமெரிக்கா தவிர்த்து, உலகின் பல இடங்களிலும் இந்திய வெளியுறவுப் பணியகங்களின் பணியாற்றியிருந்தார். அமெரிக்கா, சீனா, சிரியா ஆகிய நாடுகளில் இந்தியத் தூதுவராகப் பணியாற்றியுள்ளார். ஐக்கிய நாடுகள் அவையில் இந்தியப் பிரத்நிதியாகப் பணியாற்றிய பின்னர் 1986 இல் இந்தியா திரும்பினார். 1986 இல் இவர் வெளியுறவுச் செயலராக ராஜீவ் காந்தியினால் நியமிக்கப்பட்டார்.  
**The table's caption**  
| 1955 - 1957 |
| --- |  
1987 இல் அரசுப் பணியில் இருந்து பதவி விலகிய பின்னர், பெங்களூரில் *ஆசிய மையம்* என்ற பெயரில் தூதுவர்களுக்கும் அறிவாளிகளுக்குமான நிறுவனம் ஒன்றை ஆரம்பித்தார்.
# கோபிநாதப்பெருமாள் கோயில்

**கோபிநாதப்பெருமாள் கோயில்** என்பது தமிழ்நாடு மாநிலத்தின் தஞ்சாவூர் மாவட்டம் கும்பகோணம் வட்டம் பட்டீஸ்வரம் அருகேயுள்ள பழையாறை நகரின் வடமேற்காகக் கட்டப்பட்டுள்ள ஒரு பெருமாள் கோயில் ஆகும். இக்கோயிலை கோனப்பெருமாள் கோயில் என்றும் அழைக்கின்றனர்.
# கோபிநாதப்பெருமாள் கோயில்

## பெருமாள்

இங்கு மூலவராக பெருமாள் காட்சியளிக்கிறார்.
# கோபிநாதப்பெருமாள் கோயில்

## விஜயநகரப் பேரரசின் கற்றளி கோயில்

விஜயநகரப் பேரரசின் திருமலை தேவமகாராயரால் கி.பி.15ஆம் நூற்றாண்டில் கட்டப்பட்டதாக அவரது கல்வெட்டுக்களில் இக்கோயில் பற்றிய பல குறிப்புகள் காணப்பெறுகின்றன.
# கோபிநாதப்பெருமாள் கோயில்

## தற்போதைய நிலை

வாயிற்கோபுரம் இடிபாடுற்ற நிலையிலும், கோயில் வளாகம் புல்பூண்டு முளைத்தும் தற்போது உரிய பராமரிப்பின்றி உள்ளது.சன்னதிக்குள் செல்லமுடியாதபடி எங்கு பார்ததாலும் புற்கள் காணப்படுகின்றன. கோயில் வளாகம் முழுவதும் அசுத்தமாகக் காணப்படுகிறது.கோயிலின் திருச்சுற்றில் வெளியே இடிபாடுற்ற நிலையில் கோபுரம் போன்ற அமைப்பு காணப்படுகிறது.
# கோபிநாதப்பெருமாள் கோயில்

## இரு புத்தர் சிலைகள்

பட்டீஸ்வரம்-திருவலஞ்சுழி சாலையில் பட்டீஸ்வரத்திலிருந்து 2 கி.மீ. தொலைவிலுள்ள கோபிநாதப் பெருமாள் கோயில் அருகே ஒரு தோப்பில் தலையில்லாத புத்தர் சிலை பிப்ரவரி 2002இல் கண்டுபிடிக்கப்பட்டது.  
சூன் 2002இல் மற்றொரு புத்தர் சிலை அவ்விடத்தருகே கண்டுபிடிக்கப்பட்டது. ஆகஸ்டு 2011இல் அந்த இரு சிலைகளையும் காணவில்லை.
# புருனோ சோரெசு

**புருனோ ஃபிராகா சோரெசு** (*Bruno Fraga Soares*, பெப்ரவரி 27, 1982, பெலோ அரிசாஞ்ச்) தொழில்முறை பிரேசிலிய டென்னிசு விளையாட்டு வீரராவார். டென்னிசு தொழில்முறை விளையாட்டுக்காரர்கள் சங்கத்தின் தரவரிசைப் பட்டியலில் இவரது மிக உயர்ந்த ஒற்றையர் தரவரிசை எண் 221 ஆகும்; இதனை மார்ச்சு 2004இல் அடைந்தார். முதன்மையான இரட்டையர் விளையாட்டு வீரரான சோரெசு இரட்டையர் தரவரிசையில் தனது மிக உயர்ந்ததாக மூன்றாமிடத்தை எட்டியுள்ளார்; இதனை அக்டோபர் 2013இல் எய்தினார்.
# பெர்னாவ் தெ குவெய்ரோசு

**பெர்னாவ் தெ குவெய்ரோசு** (*Fernão de Queyroz*, டிசம்பர் 26, 1617 - ஏப்ரல் 10, 1688) யேசு சபையைச் சேர்ந்த கத்தோலிக்கக் குருவானவரும், வரலாற்று எழுத்தாளரும் ஆவார். போர்த்துக்கலைச் சேர்ந்த இவர் தனது 18 ஆவது வயதில் 30 பேர் அடங்கிய யேசு சபைக் குழுவினருடன் இந்தியாவுக்கு வந்தார். இவருடைய மேலாண்மைத் திறன் காரணமாக படிப்படியாக உயர்ந்து இந்தியாவில் யேசு சபையினரின் மிக உயர்ந்த பதவியான "புரொவின்சல்" என்னும் பதவியை வகித்தார். இவர் பல நூல்களை எழுதியுள்ளார். இவர் எழுதிய நூல்களிற் சில வெளியிடுவதற்கு முன்பே ஒரு தீ விபத்தில் அழிந்துவிட்டன. எனினும் வெளிவந்த சில நூல்கள் இலங்கை, இந்தியா போன்ற சில நாடுகளின் வரலாற்றை, குறிப்பாகப் போர்த்துக்கேயர் கால வரலாற்றை அறிந்துகொள்வதில் முக்கியமான சான்றுகளை வழங்குகின்றன.
# பெர்னாவ் தெ குவெய்ரோசு

## வரலாறு

பெர்னாவ் தெ குவெய்ரோசு 1617 ஆம் ஆண்டு டிசம்பர் 26 ஆம் தேதி போர்த்துக்கலில் உள்ள அமரந்தே என்னும் இடத்தில் பிறந்தார். 1631 ஆம் ஆண்டில் கொயிம்பிரா என்னும் இடத்தில், யேசு சபையில் இணைந்துகொண்டார். சில காலத் தொடக்கநிலைக் கல்விக்குப் பின்னர் சமயப் பணிக்காக இந்தியா சென்ற யேசு சபைக் குழுவினருடன் இந்தியாவுக்குப் பயணமானார். 1635 ஆம் ஆண்டு ஏப்ரல் 12 ஆம் தேதி புதிய வைசுராயாகப் பதவி ஏற்பதற்காக லிசுபனில் இருந்து புறப்பட்ட பெட்ரோ த சில்வாவை ஏற்றிச் சென்ற கப்பலில் இக்குழுவினரும் பயணத்தைத் தொடங்கினர். குவெய்ரோசு கொச்சின் ஊடாக டிசம்பர் 8 ஆம் தேதி கோவாவைச் சென்றடைந்தார்.  
கோவாவில் மெய்யியல், இறையியல் ஆகியவற்றைக் கற்றார். பின்னர் அங்கேயே இறையியல் பேராசிரியர் ஆனார். ஆனாலும், சபையின் பிற பொறுப்புக்களை ஏற்றுக்கொள்வதற்காக இப்பதவியை விடவேண்டியது ஆயிற்று. தியூவின் துணை வட்டகைக் குருவாகப் (Vice Rector) பதவி ஏற்றார். பின்னர் தனா கல்லூரி, பசீமிலும் வட்டகைக் குருவானார். பின்னர் மேதகர் (Provost) பதவிக்கு உயர்ந்தார். பின்னர் சிலகாலம் முக்கியமான பிரகாமின் கத்தோலிக்கச் சமூகத்தின் கோவிற்பற்றுக் குருவானவராகப் பணியாற்றினார். விரைவிலேயே, இந்தியாவில் யேசு சபையின் மிக உயர்ந்த பதவியான "புரொவின்சல்" பதவி அவருக்குக் கிடைத்தது. மூன்றாண்டுக் காலப் பதவியான இதை அவர் 1677 முதல் 1680 வரை வகித்தார். பதவியில் இருந்து விலகிய பின்னர் கோவாவிலேயே வசித்த அவர் சமயத்தொடர்பான பிற அலுவல்களிலும், எழுத்துத் துறையிலும் ஈடுபட்டிருந்தார். தொடர்ந்து 53 ஆண்டுகள் இந்தியாவில் வாழ்ந்த குவெய்ரோசு 1688 ஏப்ரல் 10ம் தேதி காலமானார்.
# பெர்னாவ் தெ குவெய்ரோசு

## ஆக்கங்கள்

குவெய்ரோசு ஒரு சிறந்த அறிஞர். அத்துடன் இவர் யேசு சபையில் பெரிய பதவிகளை வகித்ததனால் சபையின் நடவடிக்கைகள் குறித்தும் பொதுவான நடப்புகள் குறித்தும் ஏராளமான தகவல்கள் அவருக்குக் கிடைக்கக்கூடியதாக இருந்தன. இவர் சிறப்பான எழுத்து வல்லமை பெற்றிருந்தமையால், பல்வேறு விடயங்கள் குறித்துப் பல நூல்களை இவர் எழுதினார். 1664 ஆம் ஆண்டில் இவர் தங்கியிருந்த யேசு சபைக் குருமடம் தீவிபத்தில் எரிந்து அழிந்த போது இவர் எழுதிப் பதிப்பிப்பதற்காக வைத்திருந்த நூல்கள் பலவும் எரிந்து சாம்பரானதாகத் தெரிகிறது. ஆனாலும், 17 ஆம் நூற்றாண்டில் புகழ் பெற்று விளங்கிய யேசு சபையைச் சேர்ந்த சகோதரர் *பெட்ரோ த பாசுட்டோ* (Pedro de Basto) என்பவரது வாழ்க்கை வரலாறு குறித்த நூல் மட்டும் உதவியாளர் ஒருவரால் காப்பாற்றப்பட்டுப் பின்னர் பதிப்பிக்கப்பட்டது. இந்த நூலைப் பதிப்பித்ததன் மூலம் இலங்கையில் போர்த்துக்கேயரின் ஆட்சி குறித்த நூல் ஒன்றை எழுதும் எண்ணம் ஏற்பட்டது. தொடர்ந்து *இலங்கை மீதான உலகியல், ஆன்மீக வெற்றி* (Conquista Temporal e Espiritual de Ceilao) குறித்த நூலை போர்த்துக்கேய மொழியில் எழுதினார். இந்நூல் 1671ல் தொடங்கி 1686ம் ஆண்டு வாக்கில் எழுதி முடிக்கப்பட்டது. இதன் பின்னர் குவெய்ரோசு அதிக காலம் வாழ்ந்திருக்கவில்லை. 20 ஆம் நூற்றாண்டின் முற்பகுதி வரை, அக்கறை இல்லததாலோ, வேண்டுமென்றோ இந்த நூலை வெளியிடுவதில் எவரும் அக்கறை காட்டவில்லை. கோவாவில் இருந்த போர்த்துக்கேய நிர்வாகச் சூழலுக்கு வெளியே இந்த நூல் பற்றி அரிதாகவே அறியப்பட்டிருந்தது. எஸ். ஜி. பெரேரா என்பவர் *The Temporal and Spiritual Conquest of Ceylon* என்னும் தலைப்பில் ஆங்கிலத்தில் மொழிபெயர்த்தார். இது 1930ம் ஆண்டு கொழும்பில் வெளியிடப்பட்டது. குவெய்ரோசின் இந்த நூல் போர்த்துக்கேயர் கால இலங்கை வரலாற்றை எழுதுவதிலும், யாழ்ப்பாண அரசின் இறுதிக்கட்ட வரலாற்றை அறிவதிலும் முக்கிய சான்றுகளை அளிக்கிறது.
# யாவோ ரிபெய்ரோ (வரலாற்று எழுத்தாளர்)

**யாவோ ரிபெய்ரோ** (Joao Ribeiro) போர்த்துக்கேயர் இலங்கையை ஆண்ட காலத்தில் கொழும்பில் படைத் தலைவர் பதவியில் இருந்தவர். கொழும்புக் கோட்டையை ஒல்லாந்தர் கைப்பற்றிய போது அங்கிருந்து பிற படையினருடன் கோவாவுக்குச் சென்று, பின்னர் யாழ்ப்பாணக் கோட்டையில் இருந்த படையினருடன் சேர்ந்து கொண்டார். யாழ்ப்பாணக் கோட்டையையும் ஒல்லாந்தர் முற்றுகையிட்ட போது அதற்குள் இருந்த ரிபெய்ரோ, போர்த்துக்கேயப் படையினர் ஒல்லாந்தரிடம் சரணடைந்தபோது அங்கிருந்து பத்தேவியாவுக்கு அனுப்பப்பட்டார். 1680ல் தனது அனுபவங்களை உட்படுத்தி *இலங்கைத் தீவின் வரலாற்றுத் துன்பியல்* *(Fatalidade Historica da ilha de Ceilao)* என்னும் தலைப்பில் ஒரு நூலை எழுதினார்.
# யாவோ ரிபெய்ரோ (வரலாற்று எழுத்தாளர்)

## வரலாறு

### இளமைக்காலம்

யாவோ ரிபெய்ரோ 1622 ஆம் ஆண்டு மே மாதம் போர்த்துக்கலின் தலைநகரமான லிசுபனில் பிறந்தார். பேய்ரா மாகாணத்தில் உள்ள விசியூ என்னும் இடத்தைச் சேர்ந்த இவரது தந்தையார் டொமிங்கோ ரிபெய்ரோ ஒரு ஏழை ஆனால் நேர்மையானவர். தாயார் கிரேசியோ டெ அராகோ. இது தவிர யாவோ ரிபெய்ரோவின் இளமைக் காலம் குறித்து வேறு தகவல்கள் கிடைக்கவில்லை.
# யாவோ ரிபெய்ரோ (வரலாற்று எழுத்தாளர்)

## வரலாறு

### இலங்கையில் ரெபெய்ரோ

1640 மார்ச் மாதத்தில் லிசுபனில் இருந்து வைசுராய், கவுன்ட் அவெய்ராசு தலைமையில் புறப்பட்ட படையில் ஒரு படை வீரனாக யாவோ ரிபெய்ரோ இணைந்து கொண்டார். செப்டெம்பர் 19ம் தேதி அனைவரும் கோவாவை அடைந்தனர். இரண்டு வாரம் கழித்து, நீர்கொழும்புக் கோட்டையை மீளக் கைப்பற்றும் நோக்கில் இடம்பெற்ற போரில் துணைக்கு அனுப்பப்பட்ட 400 பேர் கொண்ட படையில் ஒருவராக யாவோ ரிபெய்ரோ இலங்கைக்கு அனுப்பப்பட்டார். தொடர்ந்து வந்த 18 ஆண்டுகள் ரிபெய்ரோ இலங்கையிலேயே பணியாற்றினார். இக்காலத்தில் கண்டி இராச்சியத்துக்கு எதிராகவும், ஒல்லாந்தருக்கு எதிராகவும் இடம்பெற்ற பல போர்களில் இவர் பங்குபற்றினார். சாதாரண படைவீரனாக இருந்து, படிப்படியாக கப்பித்தானாக உயர்ந்தார்.  
1656ம் ஆண்டில் கொழும்புக் கோட்டையை ஒல்லாந்தர் முற்றுகை இட்டபோது இடம்பெற்ற போரில் இவர் காயப்பட நேர்ந்தது. கோட்டை ஒல்லாந்தரிடம் வீழ்ச்சியடைந்தபோது உயிர் தப்பிய சிலருடன் ரிபெய்ரோவும் நாகபட்டினத்துக்கு அனுப்பப்பட்டார். அங்கிருந்து கால்நடையாக அனைவரும் கோவாவைச் சென்றடைந்தனர். அங்கிருந்து மீண்டும் இலங்கையில் போர்த்துக்கேயரின் இறுதிக் கோட்டையான யாழ்ப்பாணத்துக்கு அனுப்பப்பட்டார். 1658ல் யாழ்ப்பாணக் கோட்டையும் ஒல்லாந்தரால் முற்றுகையிடப்பட்டது. 1658 யூன் மாதத்தில் போர்த்துக்கேயப் படைகள் ஒல்லாந்தரிடம் சரணடைந்தன. போர்க்கைதியான ரிபெய்ரோ பத்தேவியாவுக்கு அனுப்பப்பட்டார். ஏறத்தாழ ஓராண்டுக்குப் பின்னர் கப்பலேறிய ரிபெய்ரோ 1660ம் ஆண்டு போர்த்துக்கலைச் சென்றடைந்தார்.